Document ID: 32006D0290

KOMISJONI OTSUS,
18. aprill 2006,
millega muudetakse otsust 2003/467/EÜ seoses teatavate Itaalia piirkondade ametlikult veiste tuberkuloosi ja veiste ensootilise leukoosi vabaks ning Slovakkia ametlikult veiste ensootilise leukoosi vabaks tunnistamisega
(teatavaks tehtud numbri K(2006) 1551 all)
(EMPs kohaldatav tekst)
(2006/290/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 26. juuni 1964. aasta direktiivi 64/432/EMÜ ühendusesisest veiste ja sigadega kauplemist mõjutavate loomatervishoiu probleemide kohta, (1) eriti selle A lisa I osa punkti 4 ja D lisa I osa punkti E,
ning arvestades järgmist:
(1)
Direktiivis 64/432/EMÜ on sätestatud, et kõnealuses direktiivis sätestatud teatavate tingimuste täitmise puhul võib liikmesriikide või nende osade või piirkondade veisekarjad tunnistada ametlikult vabaks tuberkuloosist, brutselloosist ja veiste ensootilisest leukoosist.
(2)
Veiste tuberkuloosi, veiste brutselloosi ja veiste ensootilise leukoosi vabaks tunnistatud liikmesriikide piirkondade loetelud on sätestatud komisjoni 23. juuni 2003. aasta otsuses 2003/467/EÜ, millega kehtestatakse teatavate liikmesriikide ja liikmesriikide piirkondade ametlikult tuberkuloosist, brutselloosist ja veiste ensootilisest leukoosist vaba staatus seoses veisekarjadega. (2)
(3)
Selleks et Friuli-Venezia Giulia maakonnale saaks seoses veisekarjadega anda ametlikult tuberkuloosivaba piirkonna staatuse, on Itaalia komisjonile esitanud kõnealuse maakonna kohta dokumendid, millest ilmneb vastavus direktiivis 64/432/EMÜ sätestatud asjakohastele nõuetele.
(4)
Selleks et Molise maakonnale saaks seoses veisekarjadega anda ametlikult veiste ensootilise leukoosi vaba piirkonna staatuse, on Itaalia komisjonile esitanud ka kõnealuse maakonna kohta dokumendid, millest ilmneb vastavus direktiivis 64/432/EMÜ sätestatud asjakohastele nõuetele.
(5)
Slovakkia esitas komisjonile oma territooriumi kohta dokumendid, millest ilmneb vastavus direktiiviga 64/432/EMÜ ettenähtud asjakohastele tingimustele, nii et kogu Slovakkia territooriumile saaks veisekarjade osas anda ametlikult veiste ensootilise leukoosi vaba piirkonna staatuse.
(6)
Pärast Itaalia esitatud dokumentide hindamist tuleks Friuli-Venezia Giulia ja Molise maakonnad tunnistada ametlikult vastavalt veiste tuberkuloosi ja veiste ensootilise leukoosi vabaks.
(7)
Pärast Slovakkia esitatud dokumentide hindamist tuleks kogu kõnealuse liikmesriigi territoorium tunnistada ametlikult veiste ensootilise leukoosi vabaks.
(8)
Seepärast tuleks otsust 2003/467/EÜ vastavalt muuta.
(9)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2003/467/EÜ I ja III lisa muudetakse vastavalt käesoleva otsuse lisale.
Artikkel 2
Käesolev otsus on adresseeritud liikmesriikidele.
Brüssel, 18. aprill 2006

Labels: 0
18
6